
Comisia pentru buget, finanţe şi bănci

Bucureşti,       09.04.2003   

Nr. 22/209

Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind trecerea cu titlu gratuit a unei părţi dintr-un imobil, situat în municipiul Bucureşti, din proprietatea publică a statului şi administrarea Regiei Autonome Administraţia Patrimoniului Protocolului de Stat în proprietatea privată a Agenţiei Naţionale pentru Locuinţe, cu care comisia noastră a fost sesizată în fond cu adresa Biroului Permanent nr. 246 din 01 aprilie 2003.

PREŞEDINTE,

Prof. dr. Florin Georgescu

Comisia pentru buget, finanţe şi bănci

Bucureşti,        09.04.2003

Nr. 209

RAPORT

asupra proiectului de Lege privind trecerea cu titlu gratuit a unei părţi dintr-un imobil, situat în municipiul Bucureşti, din proprietatea publică a statului şi administrarea Regiei Autonome Administraţia Patrimoniului Protocolului de Stat în proprietatea privată a Agenţiei Naţionale pentru Locuinţe
Cu adresa nr. 246 din 01 aprilie 2003, Biroul Permanent, conform art.89 şi 107 din Regulamentul Camerei Deputaţilor, a sesizat, în procedură de urgenţă, pentru examinare şi avizare în fond, Comisia pentru buget, finanţe şi bănci cu proiectul de Lege privind trecerea cu titlu gratuit a unei părţi dintr-un imobil, situat în municipiul Bucureşti, din proprietatea publică a statului şi administrarea Regiei Autonome Administraţia Patrimoniului Protocolului de Stat în proprietatea privată a Agenţiei Naţionale pentru Locuinţe.
La întocmirea raportului s-a avut în vedere avizul Comisiei Juridice, de Disciplină şi Imunităţi precum şi avizul Consiliului Legislativ.

La lucrările comisiei au participat 24 deputaţi, din totalul de 25 membri ai comisiei.

In urma examinării proiectului de Lege privind trecerea cu titlu gratuit a unei părţi dintr-un imobil, situat în municipiul Bucureşti, din proprietatea publică a statului şi administrarea Regiei Autonome Administraţia Patrimoniului Protocolului de Stat în proprietatea privată a Agenţiei Naţionale pentru Locuinţe, în şedinţa din 9 aprilie 2003, comisia a hotărât, cu unanimitate de voturi, ca proiectul de Lege să fie supus spre dezbatere şi adoptare Plenului Camerei Deputaţilor, în forma adoptată de Senat.

La lucrările comisiei au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, reprezentanţii Guvernului României care au susţinut forma rezultată din prezentul raport.

Prezentul proiect de Lege face parte din categoria legilor organice.

PREŞEDINTE,

Prof. dr. Florin Georgescu
SECRETAR,

Dr. Daniel Ionescu

          Consilieri parlamentari:

          Onete Alexandru

          Bărdiţă Mariana

